CELEX: 32018R1277
Language: ro
Date: 2018-09-18 00:00:00
Title: Regulamentul (UE) 2018/1277 al Consiliului din 18 septembrie 2018 de stabilire a restituirilor la export în sectorul cărnii de pasăre

24.9.2018   
               
               
                  RO
               
               
                  Jurnalul Oficial al Uniunii Europene
               
               
                  L 239/1
               
            
         REGULAMENTUL (UE) 2018/1277 AL CONSILIULUI
         din 18 septembrie 2018
         de stabilire a restituirilor la export în sectorul cărnii de pasăre
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 43 alineatul (3),
         având în vedere propunerea Comisiei Europene,
         întrucât:
         
                     (1)
                  
                  
                     În temeiul Regulamentului (CE) nr. 1234/2007 al Consiliului (1), care a fost abrogat de Regulamentul (UE) nr. 1308/2013 al Parlamentului European și al Consiliului (2), Comisia a fost împuternicită să stabilească restituiri atunci când consideră necesar în conformitate cu criteriile și cerințele stabilite în Regulamentul (UE) nr. 1234/2007. În acest context, a fost adoptat Regulamentul de punere în aplicare (UE) nr. 689/2013 al Comisiei (3).
                  
               
                     (2)
                  
                  
                     Prin hotărârea din 20 septembrie 2017 (4), Curtea de Justiție a anulat Regulamentul de punere în aplicare (UE) nr. 689/2013. Curtea de Justiție a stabilit că nerespectarea normelor de procedură referitoare la adoptarea unui act care aduce atingere unei persoane constituie o încălcare a unei norme esențiale de procedură și că, prin urmare, actul afectat de un astfel de viciu trebuie să fie anulat.
                  
               
                     (3)
                  
                  
                     Curtea de Justiție a hotărât, de asemenea, că, în pofida încălcării normelor fundamentale de procedură, nu s-a evidențiat nicio eroare care să afecteze conformitatea actului care cuprindea măsurile necesare pentru punerea în aplicare a Regulamentului (CE) nr. 1234/2007. Astfel, din motive de securitate juridică și pentru a evita ca punerea în aplicare a Regulamentului (CE) nr. 1234/2007 să fie afectată, Curtea de Justiție a stabilit ca efectele regulamentului contestat să fie menținute până la intrarea în vigoare a unui nou act destinat să îl înlocuiască.
                  
               
                     (4)
                  
                  
                     Regulamentul (UE) nr. 1308/2013 a abrogat dispozițiile procedurale din Regulamentul (CE) nr. 1234/2007 privind adoptarea actelor de stabilire a restituirilor. Regulamentul (UE) nr. 1308/2013 se aplică de la 1 ianuarie 2014.
                  
               
                     (5)
                  
                  
                     Prin urmare, este necesar să se fixeze restituirile la export pentru carnea de pasăre la același nivel cu cel stabilit de Regulamentul de punere în aplicare (UE) nr. 689/2013, pentru a se respecta hotărârea Curții de Justiție. Prin urmare, prezentul regulament ar trebui să se aplice retroactiv pentru perioada cuprinsă între 19 iulie 2013 și 31 decembrie 2013.
                  
               
                     (6)
                  
                  
                     Restituirile ar trebui acordate numai pentru produsele autorizate pentru liberă circulație în Uniune care poartă marca de identificare prevăzută la articolul 5 alineatul (1) litera (b) din Regulamentul (CE) nr. 853/2004 al Parlamentului European și al Consiliului (5). Aceste produse ar trebui să respecte, de asemenea, cerințele Regulamentului (CE) nr. 852/2004 al Parlamentului European și al Consiliului (6).
                  
               
                     (7)
                  
                  
                     Restituirile aplicabile până la adoptarea Regulamentului de punere în aplicare (UE) nr. 689/2013 au fost stabilite prin Regulamentul de punere în aplicare (UE) nr. 360/2013 al Comisiei (7). Prin urmare, expirarea efectelor Regulamentului de punere în aplicare (UE) nr. 689/2013 ar implica, printre altele, ca Regulamentul (UE) nr. 360/2013 să fie aplicabil. Din motive de securitate juridică, Regulamentul (UE) nr. 360/2013 ar trebui abrogat,
                  
               ADOPTĂ PREZENTUL REGULAMENT:
         
            Articolul 1
            
               (1)   Restituirile la export se acordă pentru produsele, în cuantumurile și pentru perioada stabilite în anexa la prezentul regulament, sub rezerva îndeplinirii condițiilor prevăzute la alineatul (2) din prezentul articol.
            
            
               (2)   Produsele eligibile pentru o restituire la export în temeiul prezentului articol trebuie să îndeplinească cerințele relevante prevăzute de Regulamentele (CE) nr. 852/2004 și (CE) nr. 853/2004 și, în special, să fie preparate într-o unitate autorizată și să respecte condițiile privind marcajul de identificare prevăzute în secțiunea I din anexa II la Regulamentul (CE) nr. 853/2004.
            
         
         
            Articolul 2
            Regulamentul de punere în aplicare (UE) nr. 360/2013 se abrogă.
         
         
            Articolul 3
            Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
            Se aplică de la 19 iulie 2013 până la 31 decembrie 2013.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 18 septembrie 2018.
            
               
                  Pentru Consiliu
               
               
                  Președintele
               
               G. BLÜMEL
            
         
         
            (1)  Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (JO L 299, 16.11.2007, p. 1).
         
            (2)  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).
         
            (3)  Regulamentul de punere în aplicare (UE) nr. 689/2013 al Comisiei din 18 iulie 2013 de stabilire a restituirilor la export în sectorul cărnii de pasăre (JO L 196, 19.7.2013, p. 13).
         
            (4)  Hotărârea din 20 septembrie 2017, Tilly-Sabco/Comisia (C-183/16 P) ECLI:EU:C:2017:704.
         
            (5)  Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (JO L 139, 30.4.2004, p. 55).
         
            (6)  Regulamentul (CE) nr. 852/2004 al Parlamentului European și al Consiliului din 29 aprilie 2004 privind igiena produselor alimentare (JO L 139, 30.4.2004, p. 1).
         
            (7)  Regulamentul de punere în aplicare (UE) nr. 360/2013 al Comisiei din 18 aprilie 2013 de stabilire a restituirilor la export în sectorul cărnii de pasăre (JO L 109, 19.4.2013, p. 27).
      
      
         
            ANEXĂ
            
               RESTITUIRI LA EXPORT ÎN SECTORUL CĂRNII DE PASĂRE APLICABILE DE LA 19 IULIE 2013 PÂNĂ LA 31 DECEMBRIE 2013
            
            
                        Codul produsului
                     
                     
                        Destinație
                     
                     
                        Unitatea de măsură
                     
                     
                        Cuantumul restituirii
                     
                  
                        0105 11 11 9000 
                        0105 11 19 9000 
                        0105 11 91 9000 
                        0105 11 99 9000 
                        0105 12 00 9000 
                        0105 14 00 9000 
                        0207 12 10 9900 
                        0207 12 90 9190 
                        0207 12 90 9990 
                     
                     
                        A02
                        A02
                        A02
                        A02
                        A02
                        A02
                        V03
                        V03
                        V03
                     
                     
                        EUR/100 buc.
                        EUR/100 buc.
                        EUR/100 buc.
                        EUR/100 buc.
                        EUR/100 buc.
                        EUR/100 buc.
                        EUR/100 kg
                        EUR/100 kg
                        EUR/100 kg
                     
                     
                        0,00
                        0,00
                        0,00
                        0,00
                        0,00
                        0,00
                        0,00
                        0,00
                        0,00
                     
                  
                        NB: Codurile produselor și codurile destinațiilor din seria „A” sunt stabilite în Regulamentul (CEE) nr. 3846/87 al Comisiei (JO L 366, 24.12.1987, p. 1).
                        Celelalte destinații sunt definite după cum urmează: V03: A24, Angola, Arabia Saudită, Kuweit, Bahrain, Qatar, Oman, Emiratele Arabe Unite, Iordania, Yemen, Liban, Irak și Iran